open-index/open-wikipedia-markdown huggingface dataset:
منظور ہاشمی

**منظور ہاشمی** اردو کے نامور شاعر تھے۔

## پیدائش
منظور ہاشمی 1938ء میں محلہ مولوی ٹولہ، بدایوں میں پیدا ہوئے تھے۔

## تعلیم
منظور نے ایم اے (اردو)، ایم اے (انگریزی) اور بی ایل ایس علی گڑھ مسلم یونیورسٹی سے مکمل کیا تھا۔

## پیشہ
منظور مولانا آزاد لائبریری علی گڑھ مسلم یونیورسٹی سے بطور ڈپٹی لائبریرین سبک دوش ہوئے تھے۔

## کلام
منظور کے شعری مجموعے’’بارش‘‘ (1981ء)، ’’آب‘‘ (1994ء) ’’پھولوں کی کشتیاں۔ دیوناگری رسم الخط (2005ء) اور ’’سخن آباد‘‘ (دسمبر 2005ء) میں شائع ہو چکے ہیں۔

## وفات
منظور ہاشمی کا انتقال 2008ء میں ہوا تھا۔

## حوالہ جات

زمرہ:1938ء کی پیدائشیں
زمرہ:2008ء کی وفیات
زمرہ:بھارتی اردو شعرا
رشید کوثر فاروقی

**رشید کوثر فاروقی** اردو کے ایک مشہور غزل گو شاعر تھے۔

## پیدائش
رشید بِسْوان (سیتاپور) میں 29 اکتوبر، 1933ء کو پیدا ہوئے۔ وہ اپنی زندگی کا بیشتر حصہ اپنے آبائی وطن سے دور ہی گزارے تھے۔

## اساتذہ
رشید کے اساتذہ میں نواب جعفر علی خان اثر لکھنوی جیسے شامل تھے۔ ان کے علاوہ مولانا آزاد سبحانی سے بھی رشید کا تعلق رہا تھا۔

## ملازمت
رشید کوثر فاروقی سابق صدر شعبہ انگریزی انجمن آرٹس اینڈ سائنس کالج بھٹکل تھے۔

## فن خطابت کا اعتراف
ابو الحسن علی حسنی ندوی نے فرمایا تھا کہ رشید کی خطابت میں محمد علی جوہر اور کلام میں محمد اقبال کا پرتو نظر آتا ہے۔ بھارت میں ایمرجنسی کے زمانے میں جب رشید کوثر قاروقی کی ایک نظم *تعمیر حیات* لکھنؤ اور *داعی* بمبئی میں شائع ہوئی تھی تو ندوی کی جانب سے ایک خط لکھا گیا تھا کہ ایمرجنسی کی ایسی جامع تعبیر کسی نے نہیں کی۔ وہ نطم یہ ہے:

:صنم صنم کو تقاضا ہمیں خدا کہئے

:کمال جہل کو دانش کی انتہا کہئے

:قلم کو حکم کہ بجلی کو چاندنی لکھیے

:زبان پہ جبر کے پتھر کو آئینہ کہئے

:پلٹ گیا رخ گردش الٹ گئیں قدریں

:یقین کو وہم تخییل کو واقعہ کہئے

:لغات برق و جہنم نہ لائئے لب پر

:جہاں یہ آئیں وہاں نقرہ و طلاء کہئے

:زبان سونپئے ہمکو تو جان آپ کی ہے

:امان چاہیں تو جو ہم نے کہ دیا کہئے

:سکوت کی بھی اجازت ہمیں سے لینی ہے

:ہمارے منہ سے جو ارشاد ہو بجاکہئے

:شبان الکن سینا نہ کلیم

:ڈکارتے ہوئے فرعون کو خدا کہئے

:دماغ بیچئے ورنہ اتارلینگے یہ سر

:دلیل سوچ کہ ہر ظلم کو روا کہئے

:یہ تاج ناموری ہے یہ ہتھکڑی چنئے

:یہ تختہ عیش ہے یہ تختہ دار کا کہئے

:وہاں یہ ناز مہیا ہیں منجنیق و تفنگ

:یہاں یہ آن کہ حق کہئے اور بر ملا کہئے

## تحریریں
رشید کوثر فاروقی کے دو مجموعات کلام *زمزمہ* اور *جاوید جاویدان* شائع ہوئے۔ انھوں نے *بھارتی مسلمانوں میں تعلیم* کے موضوع پر ایک کتاب انگریزی میں لکھی تھی۔

## انتقال
رشید کوثر قاروقی کا انتقال اپنے آبائی مقام میں 25 مارچ ، 2007ء میں ہوا تھا۔

## حوالہ جات

زمرہ:1933ء کی پیدائشیں
زمرہ:2007ء کی وفیات
زمرہ:بھارتی اردو شعرا
اسرار بھائی

اصل نام اسرار احمد۔ پاکستان کے معروف صحافی۔ اسرار احمد پاکستان بننے سے پہلے بانیِ پاکستان محمد علی جناح کے ہاتھوں قائم ہونے والے روزنامہ ڈان میں بطور جونیئر رپورٹر بھرتی ہوئے۔ الطاف حسین، احمد علی خان اور ایم اے زبیری کے ساتھ اسرار احمد بھی ان صحافیوں میں شامل تھے جن کا تقرر روزنامہ ڈان میں پاکستان بننے سے پہلے بانی پاکستان قائد اعظم محمد علی جناح نے کیا تھا۔ علی احمد خان نے کہا کہ اسرار احمد کا شمار ترقی پسند اور بائیں بازو سے تعلق رکھنے والے صحافیوں میں ہوتا ہے۔ ایوب خان کے دور میں اسرار احمد نے اپنے دیگر ساتھیوں کے ساتھ مل کر پاکستان فیڈرل یونین آف جرنلسٹ کی بنیاد رکھی۔ 8 اکتوبر 2012ء کو راولپنڈی میں انتقال ہوا۔

زمرہ:پاکستانی صحافی
محمد احمد رمز

**محمد احمد رمز** (جنھیں **رمز سیتاپوری** کے نام سے بھی یاد کیا جاتا ہے)، اردو کے ایک جدید شاعر تھے۔

## پیدائش
محمد احمد رمز سیتاپور میں 1932ء میں پیدا ہوئے تھے۔

## ادبی ذوق
رمز 1970ء کے دہے میں جدیدیت کی تحریک کے علمبردار شاعر کے طور پر ابھرے تھے۔ ان کے مجموعہ کلام *سواد رنگ* کو کافی مقبولیت ملی۔

## انتقال
محمد احمد رمز کا 2 اپریل 2008ء کو غازی آباد میں انتقال ہو گیا۔

## نمونہ کلام

## حوالہ جات

زمرہ:1932ء کی پیدائشیں
زمرہ:2008ء کی وفیات
زمرہ:بھارتی اردو شعرا
گوندل

**گوندل** ایک جٹ قبیلہ ہے، جو پاکستان میں موجود ہے ــشاہ پور، ملتان، ساہیوال اور گوندل بار جو جہلم اور چناب کے درمانی خطہ میں زیادہ تر آباد ہیں۔ دریائے راوی کے قریب بھی کچھ ملتے ہیں خود کو چوہان کی شاخ بتاتے ہیں۔ پہلے راجپوت کہلاتے تھے اب جٹ مشہور ہیں۔ دیگر جٹ قبائل کے ساتھ باہمی شادیاں کرتے ہیں ان کی روایات کے مطابق ان کے جد امجد پاکپتن کے جنوب میں واقع نوشہرہ سے آئے اور بابا فرید کے ہاتھوں اسلام قبول کیا تھا۔ اگر یہ واقعی ایسا ہوا تھا تو اس کا مطلب ہے کہ وہ گذشتہ چھ سو برس سے اپنے موجودہ علاقوں میں رہ رہے ہیں۔مندرجہ بالا علاقوں کے علاوہ ان کی اکثریت منڈی بہاؤ الدین گجرات سرگودھا اور اس کے علاوہ ضلع حافظ آباد کے کچھ گاؤں میں سکونت پزیر ہے۔جن میں ،**گڑھی گوندل** گڑھی عبد اللہ اور گڑھی گولہ شامل ہیں

* گڑھی گوندل حافظ آباد
* گوندل پورہ وزیر آباد
* میانہ گوندل
* گوندلانوالہ
* ابدال

## مزید دیکھیے
* گادری
* رندھاوا
* سدھو
* گل
* میانہ گوندل
* کوٹ رحم شاہ

زمرہ:جٹ قبائل
زمرہ:پاکستان کے نسلی گروہ
زمرہ:پاکستانی نام
زمرہ:پنجابی زبان میں خاندانی نام
زمرہ:خاندانی نام
زمرہ:پاکستان میں جاٹ قبائل
گیان چند جین

**پروفیسر گیان چند جین** اردو کے پروفیسرہونے کے ساتھ ساتھ نقاد، محقق، ادیب اور شاعر کے طور پر شہرت رکھتے تھے۔

## پیدائش
گیان چند سیوہارا، بجنور ضلع، بھارت میں 19 ستمبر 1923ء کو پیدا ہوئے تھے۔

## ملازمت
پروفیسر گیان چند حسب ذیل تعلیمی اداروں میں پڑھا چکے ہیں:
* بطور صدر شعبہ، حمیدیہ کالج
* شعبہ اُردو، یونیورسٹی آف لکھنؤ، لکھنؤ
* شعبہ اُردو ،جموں یونیورسٹی، جموں
* شعبہ اُردو، برکت اللہ یونیورسٹی بھوپال، بھوپال
* شعبہ اُردو، حیدرآباد سنٹرل یونیورسٹی، حیدرآباد، دکن
اس کے علاوہ گیان چند جموں، الہ آباد میں بھی درس دے چکے ہیں۔ وہ لکھنؤ منتقل ہوئے اور بعد میں ریاستہائے متحدہ امریکا چلے گئے۔

## ادبی ذوق
* گیارہ سال کی عمر میں گیان چند نے پہلی بار غزل لکھی تھی۔
* وہ ایک ماہرغالبیات کے طور پر شہرت رکھتے ہیں۔

## تنازع
گیان چند جین نے ایک کتاب اپنے انتقال سے کچھ وقت پہلے لکھی تھی جس کا عنوان تھا ایک بھاشا دو لکھاوٹ، دو ادب۔ اس میں غیر مسلم اردو مصنفین کی طرف تنگ نظری کی بات کہی گئی تھی جس پر کئی گوشوں سے ہنگامہ ہوا تھا۔ شمس الرحمٰن فاروقی اور مرزا خلیل احمد بیگ نے ان الزامات کی تردیدی تحریریں پیش کی تھیں۔ تاہم کئی دانشوروں کی رائے تھی کہ جین خود بیمار تھے اور ممکن ہے کہ کچھ مفاد پرست عناصر اس موقع پر غیر ضروری تصادم پیدا کرنا چاہتے تھے۔ کتاب میں کئی فاش غلطیاں تھیں جو ان جیسے ماہر شخص سے سرزد نہیں ہو سکتی تھیں جو اردو کے کئی انعامات حاصل کر چکا تھا۔

## انتقال
2007ء میں گیان چند جین کا انتقال ہو گیا۔

## حوالہ جات

زمرہ:1923ء کی پیدائشیں
زمرہ:2007ء کی وفیات
زمرہ:اتر پردیش کے شعرا
زمرہ:ادب اور تعلیم کے شعبے میں پدم شری وصول کنندگان
زمرہ:بیسویں صدی کے بھارتی شعرا
زمرہ:بھارتی اردو شعرا
زمرہ:بھارتی محققین
زمرہ:بھارتی مصنفین
زمرہ:پدم شری وصول کنندگان
زمرہ:ضلع بجنور کی شخصیات
زمرہ:ساہتیہ اکیڈمی اعزاز یافتگان برائے اردو ادب
زمرہ:اردو کے ہندو مصنفین
زمرہ:اتر پردیش کی شخصیات
بشر نواز

**بشر نواز** ایک مشہور اردو شاعر تھے جنھوں نے بالی وڈ کی فلم *بازار* کا زبان زد عام نغمہ *کروگے یاد تو ہر بات یاد آئے گی* جیسا نغمہ، کئی اور نغمے اور شاعری کے دیگر اصناف سخن مین منقسم کلام لکھا تھا۔

## پیدائش
بشر اورنگ آباد، مہاراشٹر میں 18 اگست، 1935ء کو پیدا ہوئے تھے۔

## نظریاتی اثر
اپنے ابتدائی دور میں بشر دائیں محاذ کی تحریک سے متاثر تھے۔ یہ ان کی شاعری میں دکھائی دیتا ہے۔

## تخلیقی کام
بشر نے *بازار* کے علاوہ *لوری*، *جانِ وفا* اور *تیرے شہر میں * جیسی فلموں کے نغمے لکھے تھے۔ ان کے نغموں کو محمد رفیع، طلعت عزیز، لتا منگیشکر، آشا بھوسلے، غلام علی اور بھوپندر سنگھ کی آوازوں میں ریکارڈ ہوئے تھے۔

وہ کئی ریڈیو ڈراموں اور ٹیلی ویژن سیریل *[[امیر خسرو]]* کی پس منظرنویسی بھی کر چکے تھے۔

## سیاست
1950ء کے دہے میں بشر اورنگ آباد سے کونسلر بھی رہے تھے۔

## وفات
بشر نواز کا 9 جولائی 2015ء کو اورنگ آباد میں انتقال ہو گیا۔ جامع مسجد میں نماز جنازہ کے بعد وہ پانچ کواں قبرستان میں سپرد خاک ہوئے۔

## حوالہ جات

## خارجی روابط
* بشر نواز کی ویب گاہ

زمرہ:1935ء کی پیدائشیں
زمرہ:2015ء کی وفیات
زمرہ:بھارتی اردو شعرا
زمرہ:بھارتی مسلم شخصیات
زمرہ:مہاراشٹر کی شخصیات
زمرہ:ڈراما نگار
زمرہ:ہندوستانی غنائی شعرا
زمرہ:ہندی زبان کے مصنفین
زمرہ:اورنگ آباد (مہاراشٹر) کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:مہاراشٹر کے مصنفین
زمرہ:اردو شعرا
سعادت سعید

پروفیسر ڈاکٹر **سعادت سعید** (نگریزی: Saadat Saeed) اردو زبان و ادب سے تعلق رکھنے والے معروف نقاد، شاعر اور محقق ہیں۔ آپ گورنمنٹ کالج یونیورسٹی، لاہور میں پروفیسر اور صدر شعبۂ اردو کی حیثیت سے خدمات انجام دے چکے ہیں اور ان دنوں بطور پروفیسر مذکورہ یونیورسٹی سے وابستہ ہیں۔ علاوہ ازیں، آپ انقرہ یونیورسٹی، ترکی میں اردو و پاکستان اسٹڈیز چئیر سے بھی منسلک رہے۔

## ابتدائی زندگی
سعادت سعید 15 مارچ، 1949ء کو لاہور میں پیدا ہوئے۔ ان کے والد ڈاکٹر اللہ دتہ (الف د) نسیم بھی اردو زبان و ادب کے استاد تھے۔اللہ دتہ 
نسیم عمومی طور پر الف د نسیم کے نام سے جانے جاتے ہیں۔
انھوں نے گورنمنٹ کالج ساہیوال میں صدرشعبہ اردو کی حیثیت سے طویل عرصہ گزارا۔وہ ایک باکمال شاعر ,عمدہ نقاد اور اقبال شناس تھے۔
حال ہی میں معروف شاعر اورادیب ڈاکٹرمحمدافتخار شفیع نے ان کے فن اورشخصیت پر ایک کتاب تحریرکی ہے۔جسے اکادمی ادبیات پاکستان اسلام آباد نے شائع کیاہے۔

## تعلیم
سعادت سعید نے ابتدائی تعلیم منٹگمری یعنی ساہیوال سے حاصل کی۔ 1967ء میں گورنمنٹ کالج، ساہیوال سے بی اے کرنے کے بعد آپ اعلیٰ تعلیم کے لیے لاہور آ گئے۔ 1969ء میں انھوں نے پنجاب یونیورسٹی سے ایم اے اردو کا امتحان پاس کیا اور بہترین کارگردگی پر انھیں طلائی تمغے اور بابائے اردو گولڈ میڈل سے نوازا گیا۔ 1988ء میں انھوں نے پنجاب یونیورسٹی سے ہی اردو زبان و ادب میں ڈاکٹریٹ کی ڈگری حاصل کی۔

## تدریسی خدمات
سعادت سعید نے اپنے تدریسی کیرئیر کا آغاز 1970ء میں بطور لیکچرار گورنمنٹ کالج راوی روڈ سے کیا۔ اسی سال وہ گورنمنٹ اسلامیہ کالج، لائلپور سے وابستہ ہوئے۔ تین برس بعد وہ اسلامیہ کالج، ریلوے روڈ، لاہور آ گئے، جہاں انھوں نے 1986ء تک خدمات انجام دیں۔ بعد ازاں، وہ بطور اسسٹنٹ پروفیسر منتخب ہو کر گورنمنٹ کالج، لاہور چلے گئے۔ 1995ء میں ان کا بطور ایسوسی ایٹ پروفیسر انتخاب ہوا اور چار برس بعد وہ اردو و پاکستان اسٹڈیز چیئر، انقرہ یونیورسٹی کے لیے منتخب ہو کر ترکی چلے گئے۔ وطن واپس آ کر وہ گورنمنٹ کالج یونیورسٹی سے بطور پروفیسر منسلک ہو گئے، جہاں انھوں نے صدر شعبۂ اردو کے طور پر بھی کام کیا۔ 2009ء سے تا حال وہ مذکورہ یونیورسٹی سے بطور سینئر وزٹنگ پروفیسر مذکورہ یونیورسٹی سے وابستہ ہیں۔

## تخلیقات
1) کجلی بن (نظموں کا مجموعہ)، سنگ میل ،لاہور، 1988ء

2) اقبال اور مجلہ ساہیوال، بزم اقبال، لاہور، 1989ء

3) تہذیب، جدیدیت اور ہم، اقبال۔ شریعتی فاؤنڈیشن، لاہور، 1991ء

4) مثنوی پس چہ باید کرد اے اقوام شرق، (اردو نثری ترجمہ)، اقبال۔ شریعتی فاؤنڈیشن، لاہور، 1992ء

5) ابن عربی اور مسئلہ وحدت الوجود (مرتبہ)، اقبال۔ شریعتی فاؤنڈیشن، لاہور، 1992ء

6) جہت نمائی، دستاویز مطبوعات ،لاہور، 1995ء

7) فن اور خالق،چند جدید نظم گو شعرا کے مطالعے، دستاویز مطبوعات ،لاہور، 1998ء

8) ادب اور نفی ادب ،ادبی نظریہ سازی، دستاویز مطبوعات ،لاہور، 1998ء

9) اقبال ایک ثقافتی تناظر، دستاویز مطبوعات ،لاہور، 1998ء

10) چاند وقت، ترکی شاعری از سرپل کلفل، (ترجمہ)، مکتبہ الفاروق، لاہور، 1998ء

11) فنون آشوب (طویل نظم)، مکتبہ ابلاغ، لاہور، 2002ء

12) بانسری چپ ہے (شعری مجموعہ)، دستاویز مطبوعات، لاہور، 2002ء

13) شناخت (شعری مجموعہ)، مکتبہ نسیم، لاہور، 2007ء

## حوالہ جات

## بیرونی روابط


## بط

* www.saadatsaeed.com

زمرہ:1949ء کی پیدائشیں
زمرہ:بقید حیات شخصیات
زمرہ:فضلا جامعہ پنجاب
زمرہ:گورنمنٹ کالج یونیورسٹی، لاہور کا تدریسی عملہ
اسکاٹ لینڈی زبان

تصغیر|540px|نقشے میں اسکاٹ لینصی زبان بولی جانے والی جگوں میں نیلا رنگ ہے ــ

**اسکاٹ لینڈی زبان** بنیادی طور پراسکاٹ لینڈ میں بولی جانے والی ایک زبان ہے ــ یہ زبان انگریزی زبان سے کافی ملتی جلتی ہے۔

## مزید دیکھیے
* اسکاٹس

## حوالہ جات

## بیرونی روابط
[//sco.wikipedia.org/ sco.wikipedia.org] سکوٹس زبان کا ویکیپیڈیا ہے ــ

زمرہ:اسکاٹس زبان
زمرہ:آئرلینڈ کی زبانیں
زمرہ:انگریزی زبانیں
زمرہ:زبان بمقابلہ لہجہ
زمرہ:سکاٹ لینڈ کی زبانیں
زمرہ:فاعلی فعلی مفعولی زبانیں
زمرہ:فاعلیٰ فعلی مفعولی زبانیں
زمرہ:شمالی آئرستان کی زبانیں
زمرہ:مملکت متحدہ کی زبانیں
زمرہ:شمالی آئرلینڈ کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:نیدرلینڈز کی زبانیں
زمرہ:جرمن زبانیں
زمرہ:اشتقاقی زبانیں
زمرہ:اسکاٹ لینڈ
زبیدہ آغا

**زبیدہ آغا**  ( 1922ء -31 اکتوبر 1997ء) پاکستان سے تعلق رکھنے والی نامور مصورہ ہیں۔ وہ پاکستان میں *تجریدی مصوری* کی بانیوں میں شمار ہوتی تھیں۔

## حالات زندگی
زبیدہ آغا 1922ء کولائل پور، (موجودہ فیصل آباد)، برطانوی ہندوستان (موجودہ پاکستان) میں پیدا ہوئیں ۔ 1944ء میں کنیئرڈ کالج لاہور سے تعلیم حاصل کرنے کے بعد اس وقت کے معروف مصور *بی سی سانیال* کے اسٹوڈیو سے تصور کشی کا آغاز کیا۔ 1946ء میں انھیں شہرہ آفاق مصور پکاسو کے شاگرد *ماریو پرلنگیری* سے مصوری سیکھنے کا موقع ملا۔ اسی برس انھوں نے لاہور میں ایک گروپ نمائش میں اپنی چار پینٹنگز اور دو مجسموں کی نمائش کی جن کی بڑی شہرت ہوئی۔

تقسیم ہند کے بعد انھیں بیرون ملک تربیت حاصل کرنے اور فن پاروں کی نمائش کرنے کے بھی متعدد مواقع ملے۔ 1971ء میں انھیں راولپنڈی میں معاصر مصوری کی آرٹ گیلری قائم کرنے کا موقع ملا جس کی وہ 1977ء تک ڈائریکٹر رہیں۔ اس گیلری سے وابستگی کے دوران میں ان کی اپنی مصوری کی رفتار خاصی کم ہو گئی اور ان کی مصوری کی بہت کم نمائشیں منعقد ہوسکیں۔

ان کے مشہور فن پاروں میں *Evening*, *Blue Vase*, *Deserted Street*, *The Flood*, *Carnival and Red Flowers*, *Beethoven’s Fifth Symphony* اور *Iceberg* شامل ہیں۔

## اعزازات
حکومت پاکستان نے زبیدہ آغا کی خدمات کے اعتراف کے طور پر انھیں14 اگست، 1965ء کو صدارتی تمغا برائے حسن کارکردگی کا اعزاز عطا کیا۔ پاکستان پوسٹ نے 14 اگست، 2006ء کو پاکستان کے عظیم مصوروں پر مبنی 40 روپے مالیت کی ڈاک ٹکٹ شیٹ کا اجرا کیا، ان میں زبیدہ آغا بھی شامل تھیں۔

## وفات
زبیدہ آغا 31 اکتوبر، 1997ء کو لاہور، پاکستان میں وفات پا گئیں۔

## حوالہ جات

زمرہ:اسلام آباد میں وفات پانے والی شخصیات
زمرہ:بیسویں صدی کی خواتین فنکار
زمرہ:بیسویں صدی کے پاکستانی مصور
زمرہ:پاکستانی خواتین فنکار
زمرہ:پاکستانی فنکار
زمرہ:پاکستانی مسلم شخصیات
زمرہ:تمغائے حسن کارکردگی وصول کنندگان
زمرہ:فیصل آباد میں پیدا ہونے والی شخصیات
زمرہ:ویکی ڈیٹا سے مختلف مختصر وضاحت
زمرہ:1922ء کی پیدائشیں
زمرہ:1997ء کی وفیات

زمرہ:پاکستانی مصور
زمرہ:صوبہ پنجاب (برطانوی ہند) کی شخصیات
ہندی ویکیپیڈیا

**ہندی ویکیپیڈیا** ویکیپیڈیا کا ہندی نسخہ ہےـ اس کا نسخہ جولائی 2003ء میں شروع ہوا اور 2017ء تک اس میں 121,234 مضامین تھے۔

## حوالہ جات

زمرہ:ویکیپیڈیا بلحاظ زبان
زمرہ:ہندی زبان کی ویب سائٹس
زمرہ:بھارتی دائرۃ المعارف
زمرہ:ویکیپیڈیا پر زبانیں
زمرہ:ویکی ڈیٹا سے مختلف مختصر وضاحت
زمرہ:ہندی زبان کے انسائیکلوپیڈیا
زمرہ:بھارت میں ویکیپیڈیا
زمرہ:ہند۔آریائی زبانوں میں ویکیپیڈیا
شمالی جزائر

**شمالی جزائر**  مملکت متحدہ کا ایک مجموعۂ جزائر جو اسکاٹ لینڈ میں واقع ہے۔

## تفصیلات
شمالی جزائر کی مجموعی آبادی 44,516 افراد پر مشتمل ہے۔

## مزید دیکھیے
* مملکت متحدہ
* فہرست مملکت متحدہ کے شہر

## حوالہ جات

زمرہ:بحر اوقیانوس کے مجمع الجزائر
زمرہ:بحر اوقیانوس کے مجموعات الجزائر
زمرہ:ویکی ڈیٹا سے مختلف مختصر وضاحت
نجم آفندی

**نجم آفندی** اردو کے نامور مرثیہ گو شاعر تھے۔ وہ اردو شاعری کے جدید اصناف شاعری میں نئے تجربوں کے لیے بھی شہرت رکھتے تھے۔

## نام اور خاندان
نجم آفندی کا اصل نام میرزا تجمل حسین تھا۔ وہ 1893ء میں آگرہ کے ایک گھرانے میں پیدا ہوئے تھے۔ ان کے والد مرزا عاشق حسین بزم آفندی، دادا مرزا عباس علی ملیح، پردادا مرزا نجف علی بلیغ اور پردادا کے بھائی مرزا جعفر علی فصیح، سب شاعر تھے۔ مرزا جعفر علی فصیح کو حاجیوں کی خدمت کرنے پر سلطنت عثمانیہ کی جانب سے آفندی کا خطاب ملا اور یہی اس خاندان کے ناموں کا حصہ بن گیا تھا۔

## کلام کی قدر دانی
خاندانی احوال کے زیر اثر نجم کم عمری سے شاعری کرنے لگے۔ انھوں نے اپنی مشہور نظم *در یتیم* لکھنؤ میں سنائی تھی۔ اس نظم پر بولی لگائی گئی تھی اور سب سے زیادہ بولی لگانے والے راجا راولپنڈی نے اسے 5,600 روپیوں میں خریدا تھا (جو 1910ء میں ایک چونکانے والی قیمت تھی)۔ رقم کی وصولی کے بعد نجم نے اسے یتیم خانے کے حوالے کر دیا تھا۔

## نئے اور ابھرتے ہوئے اصناف سخن کے تجربے
ترقی پسند تحریک کے وجود میں آنے سے پہلے ہی نجم "کسان"، "مزدور کی آواز"، "ہماری عید" جیسے موضوعات کو اپنے شاعرانہ کلام کا حصہ بنا چکے تھے۔

## مرثیہ نگاری کے لیے خود کو وقف کرنا
نجم اپنی زندگی کے بعد کے ایام میں خالصتًا مذہبی شاعری اور مرثیہ نگاری کے لیے خود کو وقف کر دیا تھا۔

## مجموعہ کلام
نجم نے کئی مرثیے، نوحے، قصائد اور رباعیات لکھے تھے، جنھیں بعد میں *کلیات کائنات نجم* کے نام سے دو جلدوں میں شائع کیا گیا تھا۔
## نمونہ کلام
شاعر ہوں جن کا نجم وہ ہیں وجہ کائنات
ممکن ہے تا ابد میرا نام و نشان رہے۔

## ہجرت اور انتقال
اپریل 1971ء میں نجم آفندی بھارت سے ہجرت کرکے پاکستان آ گئے۔ وہ کراچی میں بس گئے۔ تاہم 21 دسمبر 1975ء کو کراچی ہی میں ان کا انتقال ہو گیا۔ وہ سخی حسن کے قبرستان میں سپرد خاک ہوئے۔

## حوالہ جات

زمرہ:1893ء کی پیدائشیں
زمرہ:19 ستمبر کی پیدائشیں
زمرہ:1975ء کی وفیات
زمرہ:21 دسمبر کی وفیات
زمرہ:آگرہ کی شخصیات
زمرہ:اتر پردیش کے شعرا
زمرہ:اردو شعرا
زمرہ:اردو مرثیہ نگار
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے مرد مصنفین
زمرہ:بھارتی مرد شعرا
زمرہ:بھارتی مسلم شخصیات
زمرہ:پاکستانی اردو شعرا
زمرہ:پاکستانی مسلم شخصیات
زمرہ:حیدرآباد، بھارت کی شخصیات
زمرہ:مہاجر شخصیات
زمرہ:بھارتی اردو شعرا
زمرہ:بیسویں صدی کے ہندوستانی مسلمان
تاج سعید

** تاج سعید** (پیدائش: 16 ستمبر، 1933ء - وفات: 23 اپریل، 2002ء) پاکستان سے تعلق رکھنے و الے اردو زبان کے ممتاز نقاد، شاعر، صحافی اور مترجم تھے۔

## حالات زندگی
تاج سعید 16 ستمبر، 1933ء کو پشاور، برطانوی ہندوستان (موجودہ پاکستان) میں پیدا ہوئے ۔ ان کا اصل نام تاج محمد تھا تھا۔ ان کے شعری مجموعوں میں **سوچ سمندر، رتوں کی صلیب، لیکھ** اور **شہر ہفت رنگ** اور نثری کتابوں میں **کرشن نگر، جہان فراق، پشتو ادب کی مختصر تاریخ، بنجارے کے خواب، احمد فراز: فن اور شخصیت، خوش حال شناسی، شکیل بدایونی: فن و شخصیت** اور **پشتو کے اردو تراجم** شامل ہیں۔

تاج سعید اردو کے کئی اہم جریدوں کے مدیراعلیٰ رہے جن میں **قند** مردان، **ارژنگ** پشاور اور **جریدہ** پشاور کے نام شامل ہیں۔

تاج سعید کی اہلیہ زیتون بانو بھی اردو کی ممتاز افسانہ نگار ہیں۔

## تصانیف
* کرشن نگر
* خوش حال شناسی (ترتیب بہ اشتراک زیتون بانو)
* اُردو کے پریم گیت
* دھڑکنیں (علاقائی افسانوں کے تراجم)
* چہرہ نما ( مضامین)
* ہم قلم
* مرے خدا مرے دل(مجید امجد کی شعری تخلیقات کا انتخاب)
* منتخب تحریریں (ترتیب بہ اشتراک جوہر میر)
* سوچ سمندر (شاعری)، (33 نظمیں،29 غزلیں،14 دوھے، 21 گیت)
* شہر ہفت رنگ (شاعری)
* رتوں کی صلیب (شاعری)
* جہان فراق
* پشتو ادب کی مختصر تاریخ
* بنجارے کے خواب
* احمد فراز: فن اور شخصیت
* خوش حال شناسی
* شکیل بدایونی: فن و شخصیت

## وفات
تاج سعید 23 اپریل، 2002ء کو پشاور، پاکستان میں وفات پا گئے۔ وہ پشاور میں قبرستان نزد لوتھیہ میں سپردِ خاک ہوئے۔

## حوالہ جات

زمرہ:اردو ادبی ناقد
زمرہ:اردو تنقید نگار
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی جریدہ مدیران
زمرہ:پاکستانی مترجمین
زمرہ:پاکستانی مسلم شخصیات
زمرہ:پشاور کی شخصیات
زمرہ:1933ء کی پیدائشیں
زمرہ:2002ء کی وفیات
لب پہ آتی ہے دعا

**لب پہ آتی ہے دعا** یا جسے عام طور **بچے کی دعا** بھی کہاجاتا ہے، 1902ء میں لکھی گئی ایک نظم ہے۔ اس نظم کے شاعر علامہ اقبال ہیں۔ یہ نظم اکثر پاکستان میں اور بھارت کے بہت سے علاقوں میں صبح اسمبلی میں پڑھی جاتی ہے۔

## نظم کا متن

لب پہ آتی ہے دعا بن کے تمنا میری
زندگی شمع کی صورت ہو خدایا میری

دور دنیا کا مرے دم سے اندھیرا ہو جائے
ہر جگہ میرے چمکنے سے اجالا ہو جائے

ہو مرے دم سے یونہی میرے وطن کی زینت
جس طرح پھول سے ہوتی ہے چمن کی زینت

زندگی ہو مری پروانے کی صورت یا رب
علم کی شمع سے ہو مجھ کو محبت یا رب

ہو مرا کام غریبوں کی حمایت کرنا
درد مندوں سے ضعیفوں سے محبت کرنا

مرے اللہ! برائی سے بچانا مجھ کو
نیک جو راہ ہو اس رہ پہ چلانا مجھ کو 


## مزید دیکھیے
* بانگ درا
## بیرونی روابط
* 

زمرہ:1902ء کی نظمیں
زمرہ:ادارتی گیت
زمرہ:پاکستانی نظمیں
زمرہ:علامہ اقبال کی شاعری
Hymn for a Little Child

God make my life a little light,
Within the world to glow;
A little flame that burneth bright,
Wherever I may go.

God make my life a little flower,
That giveth joy to all,
Content to bloom in native bower,
Although its place be small.

God make my life a little song,
That comforteth the sad;
That helpeth others to be strong,
And makes the singer glad.

God make my life a little staff
Whereon the weak may rest,
That so what health and strength I have
May serve my neighbours best.

God make my life a little hymn
Of tenderness and praise;
Of faith - that never waxeth dim,
In all his wondrous ways.
Matilda Betham-Edwards was an English novelist, travel writer and francophile. She was also a prolific poet and wrote several children's books. She also corresponded with well-known English male poets of the day. Wikipedia
Born: March 4, 1836, England, United Kingdom
Died: January 4, 1919, Hastings, United Kingdom
زمرہ:اسلامی دعائیں
زمرہ:بھارتی نظمیں
زمرہ:ویکی ڈیٹا سے مختلف مختصر وضاحت
نام

[تصغیر|[حیروغلیفی میں شاہی لقب فرعون]]

**نام** (Name) شناخت کے لیے استعمال ایک اصطلاح ہے۔ نام چیزوں کے ایک زمرے یا قسم یا کسی واحد شے، منفرد یا سیاق و سباق کے ساتھ شناخت کر سکتے ہیں۔ ایک ذاتی نام منفرد ضروری نہیں کسی مخصوص انسانی فرد کی شناخت کر سکتا ہے۔

## مزید دیکھیے
* اسم
* لقب

## بیرونی روابط

* Lexicon of Greek Personal Names, Oxford (over 35,000 published names)
* Behind The Name, The etymology of first names
* Kate Monk's Onomastikon (Dictionary of Names) or Kate Monk's Onomastikon Names over the world throughout the history
* What is a Name?

زمرہ:اسما
زمرہ:فلسفیانہ منطق
زمرہ:لغت نگاری
زمرہ:نظریات منطق
زمرہ:ویکی ڈیٹا سے مختلف مختصر وضاحت
زمرہ:معانی (فلسفہ زبان)
زمرہ:فلسفہ زبان
زمرہ:درجہ بندی نظام
صوبہ بنگال

**صوبۂ بنگالہ** () جسے **مغلیہ بنگال** اور 1717ء کے بعد **ریاست بنگال** بھی کہا گیا، مغلیہ سلطنت کا سب سے بڑا صوبہ تھا۔ اس میں وہ بیشتر علاقے شامل تھے اس میں تاریخی خطۂ بنگال کے وہ علاقے شامل تھے جن میں آج کا بنگلا دیش، بھارتی ریاست مغربی بنگال اور  بہار (1733ء سے) کے حصے، نیز موجودہ بھارتی ریاستوں جھارکھنڈ اور اڈیشا کے بعض علاقے شامل تھے۔ یہ صوبہ سلطنت بنگال کے زوال کے بعد قائم ہوا۔ بنگال اُس زمانے میں برصغیر کا سب سے خوش حال اور دولت مند خطہ تھا۔

اورنگ زیب عالمگیر (1658ء–1707ء) نے صوب بنگال کو  اور  قرار دیا۔ صرف یہی صوبہ ایشیا سے آنے والی ڈچ کمپنی کی مجموعی درآمدات کا چالیس فیصد حصہ مہیا کرتا تھا۔ مشرقی بنگال خصوصاً پارچہ بافی اور جہاز سازی جیسے عالمی شہرت یافتہ صنعتی مراکز میں شمار ہوتا تھا اور ریشم، سوتی کپڑا، فولاد، شورہ اور زرعی و صنعتی اجناس بڑی مقدار میں برآمد کی جاتی تھیں۔ اسی خطے کی اہمیت نے اسے انگریز بنگال جنگ کی بنیاد بھی بنایا۔

اٹھارھویں صدی عیسوی تک بنگال عملی طور پر ایک خود مختار ریاست بن کر ابھرا جس پر نوابانِ بنگال حکمران تھے اور نام کی حد تک مغلیہ اقتدار تسلیم کرتے تھے۔ اس دور میں بنگال میں ابتدائی صنعت کاری (Proto-industrialization) کا آغاز ہوا جس نے پہلے صنعتی انقلاب میں اہم کردار ادا کیا خاص طور پر صنعتِ پارچہ میں۔ تاہم 1757ء اور 1764ء میں بالترتیب پلاسی اور بکسر کی جنگوں میں نوابِ بنگال کی شکست کے بعد خطہ کمپنی راج کے زیر اثر آگیا اور رفتہ رفتہ اس کی صنعتیں زوال پزیر ہوئیں۔ 1765ء میں شہنشاہ شاہ عالم ثانی نے بنگال کی دیوانی یعنی محصولات کا اختیار ایسٹ انڈیا کمپنی کو دے دی جبکہ 1793 میں نظامت یعنی انتظامی و عدالتی اختیار بھی کمپنی کے پاس چلا گیا۔ یوں نوابِ بنگال جو پہلے دونوں اختیارات رکھتے تھے، محض علامتی حکمران بن کر رہ گئے۔

## مغلیہ بنگال کی تصاویر

A weaver.jpg|
Renaldis muslin woman.jpg|
De handelsloge van de VOC in Hougly in Bengalen Rijksmuseum SK-A-4282.jpeg|
Dutch VOC ships in Chittagong or Arakan.jpg|
Royal Peacock Barge LACMA M.82.154.jpg|
Fort William, Calcutta, 1735.jpg|


## حکومت
### فہرست وائسرائے
[ایستادہ|تصغیر|[راجہ مان سنگھ، مغلیہ بنگال (1594ء-1606ء) کے راجپوت وائسرائے ]]
[تصغیر|ایستادہ|[شائستہ خان، وائسرائے (1664ء-1688ء)]]
[تصغیر|ایستادہ|وائسرائے [محمد اعظم شاہ (1678ء-1679ء)، بعد ازاں مغلیہ شہنشاہ بنے۔]]
[ایستادہ|تصغیر|وائسرائے [عظیم الشان (1697ء-1712ء) بعد ازاں مغلیہ شہنشاہ بنے۔]]

### فہرست نواب

## حوالہ جات

زمرہ:بھارت میں سترہویں صدی
زمرہ:بھارت میں سولہویں صدی
زمرہ:بنگال کے نواب
زمرہ:تاریخ بنگال
زمرہ:تاریخ بنگلہ دیش
زمرہ:تاریخ ہندوستان
زمرہ:جنوبی ایشیا کے سابقہ ممالک
زمرہ:خانہ معلومات ملک یا خانہ معلومات سابقہ ملک پرچم سرخی یا قسم پیرامیٹر استعمال کرنے والے صفحات
زمرہ:سابقہ سلطنتیں
زمرہ:مغلیہ سلطنت
زمرہ:صوبیدار بنگال
زمرہ:مسلم شاہی سلاسل
زمرہ:مغربی بنگال
زمرہ:مغل صوبہ جات
زمرہ:ہندوستان میں اٹھارویں صدی
زمرہ:1576ء میں قائم ہونے والے ممالک اور علاقے
زمرہ:1757ء میں تحلیل ہونے والی ریاستیں اور عملداریاں

زمرہ:صوبۂ بنگال
زمرہ:1793ء میں تحلیل ہونے والی ریاستیں اور عملداریاں
راج محل

**راج محل** بھارت کے صوبہ جھارکھنڈ کے ضلع صاحب گنج کا ایک شہر اور نگر پنچایت ہے۔

## تاریخ
نیک کوٹھی ایک تاریخی جگہ ہے اور شہر راج محل کے قلب میں واقع ہے۔ اس کو 24 ستمبر سنہ 1796ء میں ایک انگریز نے نیل کی صنعت کے لیے بنایا تھا۔ نیل کپڑوں کو رنگنے کے کام آتا ہے۔ اس وقت راج محل پر برطانوی حکومت تھی۔ یہ گنگا کے مغربی کنارے پر واقع ایک تاریخی شہر ہے۔ اس کا رقبہ دامن کوہ کے آس پاس کا علاقہ جس کو راج محل کی پہاڑی بھی کہتے ہیں۔ یہ پہاڑی سلسلہ شمال میں صاحب گنج اور جنوب میں رامپور ہاٹ تک 193 کلومیٹر تک پھیلا ہوا ہے۔ راج محل کا سابق نام آغا محل تھا۔ مان سنگھ نے سنہ 1592ء میں اڑیسہ پر حملہ سے واپسی پر اس کا نام راج محل رکھ دیا۔ 9 نومبر سنہ 1595ء کو مان سنگھ نے صوبہ بنگال کے نئی دار الحکومت کی بنیاد رکھی اور اس کا نام بادشاہ اکبر کے نام پر اکبر نگر رکھا۔ یہاں ایک تاریخی جگہ سنگھی دالان ہے۔ سنگھی دالان شہر راج محل کے قلب میں واقع ہے۔ سنگھی دالان ہی اب محل کے باقیات میں سے ہے جس کو مان سنگھ نے تعمیر کیا تھا۔ یہ محل سنگ مرمر کا بنا ہے اور اس کی تعمیر 1580ء اور 1600ء کے درمیان ہوئی تھی۔ یہ محل ریلوے اسٹیشن سے قریب ہے۔ کہا جاتا ہے رانیاں جامع مسجد سے زیر زمین اس محل تک 12 کلومیٹر کا سفر کر کے گنگا میں غسل کرنے آتی تھیں۔ لیکن ان سرنگوں کی حفاظت کرنے کی بجائے ان کو مکمل بند کر دیا گیا۔ اب یہ جگہ ایک باغ میں منتقل کردی گئی ہے۔ لیکن اب بھی سیاہ پتھر اور محل کے باقیات اس دور کی یاد دلاتے ہیں اور اس وقت کی تعمیری مہارت کا پتہ دیتے ہیں۔ گنگا ندی کے کنارے یہ محل 300 میٹر پر محیط ہے۔ ان عمارتوں کے منتظمین کی غیر موجودگی کی وجہ سے حکومت ان کو بطور سول کورٹ، راج محل پولس اسٹیشن اور راج محل جیل استعمال کر رہی ہے۔ اسی لیے عام شہری کے لیے پورے محل کی زیارت کرنا اب ممکن نہیں رہا۔ مگر اب سول کورٹ کو کسی دوسری عمارت میں منتقل کر دیا گیا ہے۔ محل میں کچھ قبریں بھی ہیں جو اس وقت کے حکمرانوں کی طرف منسوب ہیں۔ ان پر ان کے نام اور عہدے مع تاریخ کندہ ہیں۔

## آبادی
سنہ 2011 ء کی مردم شماری کے مطابق راج محل بلاک کی کل آبادی 168,413 ہے۔ ان میں 86,928 مرد اور 81,485 عورتیں ہیں۔ کل 31,306 خاندان ہیں۔ جنسی تناسب 937 ہے۔
راج محل کی 16.5 فیصد آبادی شہر میں رہتی ہے جبکہ 83.5 فیصد دیہاتی علاقوں میں رہتے ہیں۔ سعری علاقے کی اوسط شرح خواندگی 65.9 فیصد ہے جبکہ دیہی علاقوں میں 50.2 فیصد لوگ ہی خواندہ ہیں۔

## انتظامیہ
فی الحال راج محل اسمبلی حلقہ مندرجی ذیل 6 مجلس قانون ساز خطوں پر مشتمل ہے۔

## ارکان پارلیمان
* 1957: پیکا مارو، کانگریس
* 1962: ایسور مرنڈی، کانگریس
* 1967: ایسور مرنڈی، کانگریس
* 1971: ایسور مرنڈی، کانگریس
* 1977: انتھونی مارمو، جنتا پارٹی
* 1980: سیٹھ ہیمبرام، کانگریس
* 1984: سیٹھ ہیمبرام، ڭ کانگریس
* 1989: سیمونمرنڈی، جھارکھنڈ مکتی مورچہ
* 1991: سیمونمرنڈی، جھارکھنڈ مکتی مورچہ
* 1996: تھومس ہنسڈا، کانگریس
* 1998: سوم مرانڈی، بی جے پی
* 1999: تھومس ہنسڈا، کانگریس
* 2004: ہیملال مارمو، جھارکھنڈ مکتی مورچہ
* 2009: دیوی دھن بیسرا، بی جے پی
* 2014: وجے کمار ہنسدک، جھارکھنڈ مکتی مورچہ

## مزید دیکھیے
* راج محل کی پہاڑیاں
* صاحب گنج
* ضلع پکور

## حوالہ جات

زمرہ:سابقہ ہندوستانی پایۂ تخت
زمرہ:ضلع پاکڑ
زمرہ:ضلع صاحب گنج
زمرہ:ضلع صاحب گنج کے شہر اور قصبے
زمرہ:صفحات مع گراف
زمرہ:تاریخ جھارکھنڈ
زمرہ:ویکی ڈیٹا سے مختلف مختصر وضاحت
دوسرا

**دوسرا** کرکٹ کے کھیل میں ایک آف سپن باؤلر طرف سے کی ترسیل کی ایک خاص قسم ہےــ دوسرا ایک بند ٹوٹ ( آف اسپنر کی ڈیفالٹ کی ترسیل) مخالف سمت میں گھماؤ اور ایک غریب شاٹ کھیلنے میں بلے باز کو الجھانے کے لیے کرنا ہے ــ دوسرا مطلب یہ ہے کہ "( ) دوسرا (ایک) " اردو میں یا " ( ) دیگر ( ایک) "ــ
## مزید دیکھیے
## حوالہ جات

زمرہ:اردو الفاظ اور جملے
زمرہ:پاکستانی ایجادات
زمرہ:کرکٹ اصطلاحیات
زمرہ:گیند بازی
زمرہ:بنگالی زبان کے الفاظ اور جملے
زمرہ:ہندی الفاظ اور جملے
مظفر علی سید

** مظفر علی سید** (پیدائش: 6 دسمبر، 1929ء - وفات: 28 جنوری، 2000ء) پاکستان سے تعلق رکھنے و الے اردو زبان کے ممتاز نقاد، محقق اور مترجم تھے۔

## حالات زندگی
مظفر علی سید 6 دسمبر، 1929ء کو امرتسر، برطانوی ہندوستان میں پیدا ہوئے۔ ان کی تصانیف میں **تنقید کی آزادی، احمد ندیم قاسمی کے بہترین افسانے، یادوں کی سرگم** اور تراجم میں **فکشن، فن اور فلسفہ** اور **پاک فضائیہ کی تاریخ** کے نام شامل ہیں۔ اس کے علاوہ انھوں نے اردو کے ممتاز محقق و نقاد مشفق خواجہ کے کالموں کے تین مجموعے **خامہ بگوش کے قلم سے ، سخن در سخن** اور **سخن ہائے گفتنی** کے نام سے مرتب کیے۔ یہ مجموعے اردو ادب میں اہم مقام رکھتے ہیں۔

## تصانیف
# تنقید کی آزادی (تنقید)
# پاک فضائیہ کی تاریخ (تاریخ)
# یادوں کی سرگم (خاکے)
# احمد ندیم قاسمی کے بہترین افسانے (ترتیب)
# خامہ بگوش کے قلم سے (ترتیب)
# سخن در سخن (ترتیب)
# سخن ہائے گفتنی (ترتیب)
# سخن اور اہل سخن
# 1001سوال جواب(معلومات عامہ) طبع فیروز سنز
# فکشن ، فن اور فلسفہ ( ڈی ایچ لارنس کے تنقیدی مضامین کے تراجم)
# لسانی و عرضی مقالات ( مجموعہ مضامین)
# "تنقید ادبیات اردو"( از سید عابد علی عابد) کاتنقیدی جائزہ

## مقالہ
ڈاکٹر روبینہ شاہین نے ان کی شخصیت اور فن پر پی ایچ ڈی مقالہ لکھا، "مظفر علی سید، ایک مطالعہ "، یہ مقالہ کتابی صورت میں بھی شائع ہو چکا ہے، یہ مقالہ 2004ء میں پشاور یونیورسٹی میں پیش کیا گیا، نگران مقالہ صابر کلوروی تھے۔

## وفات
مظفر علی سید28 جنوری، 2000ء کو لاہور، پاکستان میں وفات پا گئے۔ وہ لاہور میں کیولری گراؤنڈ قبرستان میں سپردِ خاک ہوئے۔

## حوالہ جات

زمرہ:1929ء کی پیدائشیں
زمرہ:2000ء کی وفیات
زمرہ:اردو ادبی ناقد
زمرہ:اردو تنقید نگار
زمرہ:پاکستانی مترجمین
زمرہ:پاکستانی مسلم شخصیات
زمرہ:لاہور کے مصنفین
عماد الدولہ دیلمی

**علی ابن بویہ** ()، جو اپنے *[[لقب]]* **عماد الدولہ** (c. 891/2 – دسمبر 949)، شاہی خاندان آل بویہ، ایران (شیراز میں، 934–949) کا بانی تھا۔

## ابتدائی حالات
آل زیاد نے کرج کی حکومت ابو الحسن علی بن بویہ (عماد الدولہ) کو کو اس کی خدمات کے صلے میں دی علی نے اپنے دوسرے بھائیوں کے ساتھ مل کر اپنی حکومت کو اتنی وسعت دی کہ جنوبی ایران کا علاقہ فارس بھی ان کی سلطنت کا حصہ بن گیا۔ خلیفہ بغداد نے تینوں بھائیوں کی حکومت تسلیم کر لی۔ راضی باللہ نے علی بن بویہ کو عمادالدولہ کا خطاب دے کر صوبے فارس کی سند حکومت عطا کی۔
## حوالہ جات

## مآخذ
* 
* 

زمرہ:890ء کی دہائی کی پیدائشیں
زمرہ:949ء کی وفیات
زمرہ:آل بویہ
زمرہ:تاریخ پیدائش نامعلوم
زمرہ:دسویں صدی کی ایرانی شخصیات
زمرہ:دسویں صدی میں ایشیا کے حکمران
زمرہ:صوبہ فارس کی تاریخ
زمرہ:غیر موجود جائے وفات
زمرہ:لاہیجان کی شخصیات
زمرہ:ویکی ڈیٹا سے مختلف مختصر وضاحت
زمرہ:نامعلوم جائے وفات
زمرہ:دسویں صدی میں مشرق وسطی کے بادشاہ
زمرہ:892ء کی پیدائشیں
زمرہ:338ھ کی وفیات
زمرہ:تاریخ ایران
فتنہ قتل عثمان

**پہلی اسلامی خانہ جنگی**، قتل عثمان بن عفان سے شروع ہوئی، جس سے خلافت راشدہ اختلاف پیدا ہوا اور جنگ جمل اور جنگ صفین اور جنگ نہروان جیسے واقعات پیش آئے، ان کے نتیجے میں مسلمانوں میں خوارج کا فرقہ اور خلافت امویہ کا ظہور ہوا۔

## شامل افراد کا نسب نامہ

 

## حوالہ جات

زمرہ:خلافت راشدہ
زمرہ:علی ابن ابی طالب
زمرہ:خلافت راشدہ کی شمولیت کی جنگیں
زمرہ:پہلا فتنہ
زمرہ:660ء کی دہائی کے تنازعات
زمرہ:650ء کی دہائی کے تنازعات
زمرہ:656ء
زمرہ:ساتویں صدی کے جرائم
زمرہ:شیعیت
زمرہ:تاریخ مدینہ
زمرہ:مقتول خلیفہ
زمرہ:عثمان بن عفان
زمرہ:قرون وسطی کی جنگیں
زمرہ:ساتویں صدی کی بغاوتیں
زمرہ:اسلامی عقائد اور اصول
سمیرہ موسیٰ

**سمیرہ موسٰی** (پیدائش 3 مارچ 1917ء) ایک مصری نژاد مسلمان جوہری سائنس دان تھیں۔ ان کی پیدائش مصر کے محافظہ غربیہ میں ہوئی۔ سمیرہ کو یہ اعزاز حاصل ہے کہ انھوں نے پہلی دفعہ ایٹمی قوت کو طبی مقاصد کے لیے استعمال کرنے کی کوشش کی ان کی ویسے تو بہت ایجادات ہیں مگر ان کی ایک ایجاد وہ ایکویشن ہے جس سے بعض سستی دھاتوں مثلاً تانبے کے ایٹموں سے سستے جوہری بم بنانے پر تحقیق کی۔ اسی ضمن میں انھوں نے ایک کانفرنس بھی منعقد کی تھی جس کا عنوان "جوہری ہتھیار امن کے لیے" رکھا تھا۔ نیز سمیرہ پہلی وہ شخصیت ہیں جنھیں امریکی ایٹمی تنصیبات کے دورے کا موقع ملا۔ میڈیکل میں وہ نیوکیر سائنس کی مدد سے کینسر کے علاج کو اتنا سستا کرنے جا رہی تھیں کہ اسپرین کی گولی کی قیمت میں وہ علاج ہو جاتا،

## وفات
5 اگست سنہ 1952ء کو امریکی دورہ مکمل ہونے کے بعد جب سمیرہ مصر واپس ہو رہی تھیں تو اچانک راستے میں ان کی گاڑی 40 فٹ کی بلندی سے نیچے گہرائی میں اتر گئی اور سمیرہ حادثے کے فوراً بعد جاں بحق ہو گئی۔ اس حادثہ کے متعلق مختلف نقطہ ہائے نظر سامنے آئے ہیں۔ کہا جاتا ہے کہ گاڑی نشیب میں اترنے سے قبل ہی ڈرائیور نے چھلانگ لگا دی تھی۔ کچھ لوگوں کی رائے ہے کہ ان کے قتل کی باقاعدہ منصوبہ بندی کی گئی تھی۔ بہت سے لوگ یہ بھی مانتے ہیں کہ ان کی موت کے پیچھے اسرائیلی سراغرساں ایجنسی موساد کا ہاتھ تھا۔

## مزید دیکھیے
* محافظہ غربیہ
## حوالہ جات

زمرہ:بیسویں صدی کی خواتین سائنس دان
زمرہ:بیسویں صدی کی مصری خواتین
زمرہ:بیسویں صدی کی مصری شخصیات
زمرہ:خواتین طبیعیات دان
زمرہ:ریاستہائے متحدہ میں شارعی حادثہ اموات
زمرہ:طبیعیات دان
زمرہ:غیر حل شدہ اموات
زمرہ:فاضل جامعہ قاہرہ
زمرہ:مسلم سائنس دان
زمرہ:مسلم سائنس دان جو قتل ہوئے
زمرہ:مصری شخصیات
زمرہ:مصری طبیعیات دان
زمرہ:ویکی ڈیٹا سے مختلف مختصر وضاحت
زمرہ:1917ء کی پیدائشیں
زمرہ:1952ء کی وفیات
سمندر خان سمندر

**سمندر خان سمندر** ( یکم جنوری، 1901ء - 17 جنوری، 1990ء) پاکستان سے تعلق رکھنے والے پشتو زبان کے ممتاز ادیب، محقق، شاعر اور مترجم تھے۔

## حالات زندگی
سمندر خان سمندر یکم جنوری، 1901ء کو بدرشی، نوشہرہ کینٹ برطانوی ہندوستان (موجودہ پاکستان) میں پیدا ہوئے۔ ان کی تصانیف میں *ژور سمندر، دادب منارہ، میرمنے، دبلال ہانگ، کاروان روان دے، لیت ولار، خوگہ شپیلئی، پختنے، قافیہ، دایلم سوکہ، دقرآن ژڑا * اور *بلے ڈیوے * شامل ہیں۔ اس کے علاوہ انھوں نے علامہ اقبال کی *مثنوی اسرار خودی اور رموز بے خودی کا بھی منظوم پشتو ترجمہ * کیا تھا جو اشاعت پزیر ہو چکا ہے۔

## تصانیف
# ژور سمندر
# دادب منارہ
# میرمنے
# دبلال ہانگ
# کاروان روان دے
# لیت ولار
# خوگہ شپیلئی
# پختنے
# قافیہ
# دایلم سوکہ
# دقرآن ژڑا
# بلے ڈیوے
# مثنوی اسرار خودی (منظوم پشتو ترجمہ)
# رموز بے خودی (منظوم پشتو ترجمہ)

## اعزازات
حکومت پاکستان نے سمندر خان سمندر کی خدمات کے اعتراف کے طور پر 1984ء میں انھیں صدارتی تمغا برائے حسن کارکردگی اور تمغا امتیاز کا اعزاز عطا کیا۔ 17 جنوری، 2002ء کو پاکستان کے محکمہ ڈاک نے پاکستان کے عظیم شاعروں کو خراج تحسین پیش کرنے کے لیے یادگاری ڈاک ٹکٹوں کی سیریز کا ایک ڈاک ٹکٹ سمندر خان سمندر کی یاد میں جاری کیا۔ اس ڈاک ٹکٹ پر سمندر خان سمندرکا ایک خوب صورت پورٹریٹ شائع کیا گیا تھا۔ دو روپیہ مالیت کا یہ ڈاک ٹکٹ جناب مسعود الرحمٰن نے ڈیزائن کیا تھا اور اس پر انگریزی میں *POETS OF PAKISTAN*اور*SAMANDAR KHAN SAMANDR (1901-1990) *کے الفاظ تحریر تھے۔

## وفات
سمندر خان سمندر 17 جنوری، 1990ء کو پشاور، پاکستان میں وفات پا گئے۔ وہ بدرشی، نوشہرہ میں سپردِ خاک ہوئے۔

## حوالہ جات

زمرہ:1919ء کی پیدائشیں
زمرہ:1996ء کی وفیات
زمرہ:بیسویں صدی کے شعرا
زمرہ:پاکستانی مترجمین
زمرہ:پاکستانی محققین
زمرہ:پاکستانی مسلم شخصیات
زمرہ:پشاور کی شخصیات
زمرہ:پشتو شعرا
زمرہ:پشتون شخصیات
زمرہ:ضلع نوشہرہ کی شخصیات
زمرہ:تمغائے امتیاز وصول کنندگان
زمرہ:تمغائے حسن کارکردگی وصول کنندگان
نوابان بنگال اور مرشد آباد

**نواب بنگال** (مکمل لقب **نواب نظام بنگال، بہار اور اڑیسہ**) بنگال، بہار اور اڑیسہ کے حکمران تھے۔ 1717ء اور 1765ء کے دوران یہ مغلیہ سلطنت کے ماتحت بنگال صوبہ کے حکمران تھے۔ سراج الدولہ آخری آزاد **نواب بنگال** کو جنگ پلاسی میں میر جعفر کی غداری کے باعث شکست ہوئی۔ 1757ء میں برطانیہ سے شکست کے بعد میر جعفر کو تخت پر بٹھایا گیا۔

## نقشے

File:Location-Bangla01.png| موجودہ بنگال اور بنگلا دیش
File:Bengal map 1893.JPG|1893 بنگال کا نقشہ
File:Hindoostan map 1831.jpg|1831 ہندوستان کا نقشہ، شمال مشرقی علاقے میں سبز رنگ میں اس وقت کا بنگال


## فہرست نواب بنگال

## فہرست نواب مرشدآباد

## حوالہ جات

## بیرونی روابط
* The arrival of the Nawabs of Bengal and their decline
* ''Nawab Nizams of Bengal, Bihar and Orissa'' and ''Nawab Bahadurs of Murshidabad''
* Posts under the Nawabs

زمرہ:1717ء میں قائم ہونے والے ممالک اور علاقے
زمرہ:ایشیا کے سابقہ ممالک
زمرہ:ایشیا میں 1717ء کی تاسیسات
زمرہ:بسلسلہ مضامین سانچے
زمرہ:بنگال سانچے
زمرہ:بنگال کے حکمران
زمرہ:بنگال کے نواب
زمرہ:بنگلہ دیش تاریخ سانچے
زمرہ:بنگلہ دیش سانچے
زمرہ:بنگلہ دیشی خاندان
زمرہ:بھارتی اشرافیہ
زمرہ:تاریخ بنگال
زمرہ:تاریخ مغربی بنگال
زمرہ:سانچہ جات برائے ہندوستانی تاریخ
زمرہ:ضلع مرشد آباد
زمرہ:ہندوستان میں اٹھارویں صدی
زمرہ:مغلیہ سلطنت
جلال چانڈیو

**جلال چانڈیو**  (پیدائش: 1944ء - وفات: 10 جنوری، 2001ء) سندھ کے معروف لوک گلوکار تھے۔

## حالات زندگی
جلال چانڈیو 1944ء کو قصبہ پھل،ضلع نوشہرو فیروز، برطانوی ہندوستان (موجودہ پاکستان) میں پیدا ہوئے۔ انھوں نے موسیقی کی باقاعدہ تربیت میر پور ماتھیلو کے علی گل مہر سے حاصل کی اور سندھ کا مشہور ساز یکتارہ (طنبورہ) کے ساتھ چپڑی بجانے میں اختصاص حاصل کیا اور یہی ان کی شناخت بنا۔ ان کی لاتعداد آڈیو کیسٹس ریلیز ہوئیں۔ ان کی شخصیت پر سندھی زبان میں فلم **جلال چانڈیو** بھی بنائی گئی جس میں انھوں نے بھی فن کا مطاہرہ کیا۔

جلال چانڈیو اپنے خاص اسٹائل کی وجہ سے سندھ کے دیہی علاقوں میں تین دہائیوں تک مشہور ترین فنکار رہے۔

## اعزازات
جلال چانڈیو کو **شاہ لطیف ایوارڈ** اور **سچل سرمست ایوارڈ** سمیت 50 سے زائد اعزازات سے نوازا گیا۔

## وفات
جلال چانڈیو 10 جنوری، 2001ء کو میں وفات پا گئے۔ وہ پھل،ضلع نوشہرو فیروز، پاکستان میں سپردِ خاک ہوئے۔

## حوالہ جات

زمرہ:1944ء کی پیدائشیں
زمرہ:2001ء کی وفیات
زمرہ:بیسویں صدی کے گلوکار
زمرہ:بیسویں صدی کے مرد گلوکار
زمرہ:پاکستانی گلوکار
زمرہ:پاکستانی لوک گلوکار
زمرہ:پاکستانی مرد گلوکار
زمرہ:پاکستانی مسلم شخصیات
زمرہ:سندھی شخصیات
زمرہ:لطیف ایوارڈ وصول کنندگان
زمرہ:بیسویں صدی کے مرد پاکستانی گلوکار
زمرہ:بیسویں صدی کے پاکستانی گلوکار
نام (ضد ابہام)

**نام**:
* نام (اسم)،نام اسم ــ
* نام، کسی کو پکارنے کے لیے اِسم ــ
* اللہ کے نام، اللہ کے نام ــ
* محمد  کے نام، نبی محمد  کے نام ــ
* سائنسی نام
## مزید دیکھیے
* کام

زمرہ:نام
آغا شاہی

**آغا شاہی** ، (پیدائش: 25 اگست، 1920ء - وفات: 6 ستمبر، 2006ء) پاکستان کے سابق وزیر خارجہ، سیکریٹری خارجہ، اقوام متحدہ میں پاکستان کے مسقل مندوب اور چین میں پاکستان کے سفیر تھے۔

## حالات زندگی
آغا شاہی 25 اگست، 1920ء کو بنگلور, ریاست میسور میں پیدا ہوئے  ۔ 1944ء میں انھوں نے آئی سی ایس کا امتحان پاس کیا۔ تقسیم ہند کے بعد وہ پاکستان آ گئے اور ڈی ایم جی گروپ (ڈسٹرکٹ مینجمنٹ گروپ) میں خدمات انجام دینے لگے۔ 1951ء میں انھوں نے پاکستان کی وزارت خارجہ میں شمولیت اختیار کی اور چین سمیت متعدد ممالک میں پاکستان کے سفیر کی خدمات انجام دیں۔ 1967ء سے 1972ء تک وہ اقوام متحدہ میں پاکستان کے مستقل مندوب رہے۔ بعد ازاں وہ 1973ء سے 1977ء تک پاکستان کے سیکریٹری خارجہ اور 1978ء سے 1982ء تک وزیر خارجہ پاکستان کے مناصب پر فائز رہے۔

## اعزازات
حکومت پاکستان نے آغا شاہی کو ان کی خدمات کے صلے میں نشان امتیاز کے اعزاز سے نوازا۔

## وفات
آغا شاہی 6 ستمبر، 2006ء کو اسلام آباد، پاکستان میں وفات پا گئے۔

## حوالہ جات

|-

|-

زمرہ:اقوام متحدہ کے پاکستانی اہلکار
زمرہ:اقوام متحدہ میں پاکستان کے مستقل مندوبین
زمرہ:انڈین سول سروس (برطانوی ہند) کے افسران
زمرہ:بنگلور کی شخصیات
زمرہ:بنگلور کے سیاست دان
زمرہ:پاکستان کی عسکری حکومت (1977–1988)
زمرہ:پاکستان کے سیکریٹری خارجہ
زمرہ:پاکستانی اشتراکیت مخالف
زمرہ:پاکستانی سرکاری ملازمین
زمرہ:پاکستانی سفرا برائے چین
زمرہ:پاکستانی شیعہ
زمرہ:پاکستانی محققین
زمرہ:پاکستانی مسلم شخصیات
زمرہ:چین کے سفرا برائے پاکستان
زمرہ:کراچی کی شخصیات
زمرہ:منصوبہ-706
زمرہ:مہاجر شخصیات
زمرہ:نشان امتیاز وصول کنندگان
زمرہ:وزرائے خارجہ پاکستان
زمرہ:ویکی منصوبہ پاکستان کے مضامین
زمرہ:1920ء کی پیدائشیں
زمرہ:2006ء کی وفیات

زمرہ:پاکستان کو بھارتی تارکین وطن
ستو

ستو ایک قسم کا آٹا ہے جسے مختلف گندم،جو وغیرہ کو آگ پر پکا کر حاصل کیا جاتا ہے۔ اسے پھر مشروبات میں ڈال کر شربت بنایا جاتا ہے نیز کئی اقسام کی دیگر کھانوں میں بھی اسے استعمال کیا جاتا ہے۔ یہ پاک و ہند میں مستعمل ہے لیکن کئی عرب علاقوں میں بھی ستو استعمال کیا جاتا ہے جہاں اسے سویق کہتے ہیں۔

## حوالہ جات

زمرہ:بھارتی پکوان
زمرہ:مشروبات
عبدالقادر مسلی یار

**نور العلماء ایم اے عبد القادر مُسلیار**، جنھیں عمومًا **ایم اے استاد** کے نام سے جانا جاتا تھا، جنوبی ہند کی ریاستِ کیرالا کے شمالی ضلع کاسرگوڈ علاقے سے تعلق رکھنے والے مشہور سنی مسلمان عالم دین تھے۔ وہ کئی تنظیموں سے جڑے ہوئے تھے اور عربی اور ملیالم کی کئی کتابوں کے مصنف بھی تھے۔

## پیدائش اور تعلیم
یکم جولائی 1924ء کو عبد القادر کُرِیا عبد اللہ حاجی اور نالوراپاڈ مریم کے یہاں پیدا ہوئے۔ وہ کاسرگوڈ کے اُدُمْبُندُولا میں پیدا ہوئے جو جو ترِکّاری پور کے نزدیک ہے۔ ابتدائی تعلیم کے بعد وہ مذہبی تعلیم سے رجوع ہوئے۔
دادا اور ماموں کے ہاں ابتدائی تعلیم حاصل کی۔ اس کے بعد بیریچیری درسگاہ میں زیرِ تعلیم رہے۔ وہاں دس سال تک مشہور مدرس سید شاہ الحمید کی شاگردی میں رہے۔ اسی دوران عربی اور اردو میں مہارت حاصل کی۔

## تنظیمی سرگرمیاں
عبد القادر سمستا کیرلا سنی جمعیت العلماء اور "آل انڈیا سنی ایجوکیشنل بورڈ" کے صدر اور جامعہ سعدیہ عربیہ کے بانی تھے۔ وہ کئی درسگاہوں میں تدریسی تجربہ رکھتے تھے۔
وہ تحریکِ جہادِ آزادی سے بہت متاثر ہوئے۔ 1946ء کو انھوں نے سمستا کی رکنیت حاصل کی۔ چھٹی کی دہائیوں میں مجلسِ مشاورہ کے رکن منتخب ہوئے۔ 1951ء کو سمستا کیرلا اسلامی تعلیمی بورڈ کی سنگِ بنیاد ڈالا۔ 1954ء کو سنّی نوجوان تنظیم اور 1958ء کو جمعیت المعلمین کا رکنِ بانی ہوئے۔ اس کے بعد تعلیمی بورڈ کا سیکریٹری کا عہدہ سنبھالا۔ 1965ء کو جمعیت المعلمین مرکزی کاؤنسل کا صدر منتخب ہوئے۔ 1976ء سے 1989ء تک مرکزی کاؤنسل سیکریٹری، 1982ء سے 1995ء تک سنّی نوجوان تنظیم کا ریاستی سیکریٹری، تعلیمی بورڈ کا نصابی کمیٹی کنوینر، سمستا کے مرکزی مجلسِ مشاورہ نائب صدر، تعلیمی بورڈ آف انڈیا کا صدر وغیرہ عہدوں پر فائز رہے۔

## تصانیف
عبد القادر اردو، عربی اور ملیالم میں مہارت رکھتے تھے۔ انھوں نے ان زبانوں میں چالیس سے زیادہ کتابیں لکھیں۔ ان کے علاوہ کئی رسائل و اخبارات میں مختلف موضوعات پر مضامین لکھے۔

## اعزازات
ایم اے استاد کی سماجی و مذہبی خدمات کے اعتراف میں انھیں کئی اعزازات سے نوازا گیا ہے۔
* مصفّیٰ ایوارڈ
* ایس وائی ایس گولڈن جوبلی ایوارڈ
* کوڈم پوژا غزالی ایوارڈ
* مخدوم ایوارڈ، جسے سنی طلبہ کی ریاستی کمیٹی نے قائم کیا تھا۔
* عراقی عالمِ دین سید صواب الدین الرفاعی نے نورالعلماء کا خطاب دیا۔

## وفات
17 فروری، 2015ء کو کاسرگوڈ کے کئیکوٹو کڈاؤ میں عبد القادر مسلیار کا انتقال ہو گیا۔ پسماندگان میں بیوہ کے علاوہ دو بیٹے اور تین بیٹیاں تھے۔ ان کی نماز جنازہ سعدیہ عربیہ مدرسے کے احاطے میں ادا کی گئی تھی۔

## حوالہ جات

زمرہ:1924ء کی پیدائشیں
زمرہ:2015ء کی وفیات
زمرہ:بھارتی مسلم شخصیات
زمرہ:علمائے اہلسنت
زمرہ:کیرلا کی شخصیات
زمرہ:ملیالم زبان کے مصنفین
گادری (ضد ابہام)

**گادری (گادڑی)**:
* گادری، جٹ قبیلہ ــ
* گادری ایرلائین
* گادری۔org
### مزید
انٹال

**انٹال** جاٹ قوم کا قبیلہ ہے، جو برصغیر میں پایا جاتا ہے ــ

## حوالہ جات

زمرہ:جٹ قبائل
بھارت میں سیاحت

[300px|تصغیر|[اروناچل پردیش میں ایک درہ]]
سیاحت بھارتی اقتصاد کا ایک اہم جز ہے۔ عالمی تنظیم ورلڈ ٹریول اینڈ ٹورازم کونسل کے مطابق بھارت میں سیاحت سے بھارتی قومی خزانے کو 8.31 لاکھ کروڑ روپیہ (120 ارب امریکی ڈالر) کا فائدہ ہوا۔ سیاحت سے 37 ملین سے بھی زائد لوگوں کو کام کے مواقع فراہم ہوئے۔ سالانہ سیاحت کا شعبہ متوسط 7 اعشاریہ 5 فیصد ترقی کرتا رہا ہے۔ بھارت کی خالص قومی پیداوار میں اندازہ لگایا گیا ہے کہ 2025ء تک سیاحت کی وجہ سے سرکاری خزانے کو 270 بلین امریکی ڈالر کا فائدہ پہنچے گا۔ اس کے علاوہ 2014ء میں 184,298 لوگوں نے علاج کے لیے بھارت کا رخ کیا۔

اپریل 2016ء میں غیر ملکی سیاحوں کی آمد میں سال 2015ء کے مقابلے 10.7 فیصد کا اِضافہ ہوا۔ غیر ملکی سیاحوں کی آمد کے لحاظ سے بنگلہ دیش سرفہرست ہے۔ سب سے زیادہ سیاح بنگلہ دیش سے ہندوستان آئے۔ اس کے بعد امریکا اور برطانیہ دوسرے اور تیسرے نمبر پر ہیں۔ اپریل 2016 میں سیاحت کے شعبے کے ذریعہ 11637 کروڑ روپے کی آمدنی غیر ملکی زر مبادلہ سے حاصل ہوئی۔

بھارتی ریاستوں میں سب سے زیادہ سیاح تمل ناڈو،مہاراشٹر،اتر پردیش،دہلی،راجستھان،مغربی بنگال،کیرالہ،بہار،کرناٹک اور ہریانہ آئے۔

## مزید دیکھیے

* بھارت کے قومی باغستان
* بھارت کی جھیلیں
* بھارت کے دریا
* پاکستان میں سیاحت


زمرہ:ایشیا میں سیاحت
زمرہ:ویکی ڈیٹا سے مختلف مختصر وضاحت
زمرہ:ایشیا میں سیاحت بلحاظ ملک
زمرہ:خودکار پیمانے کے ساتھ متعدد تصاویر استعمال کرنے والے صفحات
جان تھامسن پلیٹس

**جان تھامسن پلیٹس** جامعہ اوکسفرڈ میں فارسی کے اسکالر اور مدرس تھے۔ فارسی زبان کے قواعد پر ان کی تحریر کافی مشہور ہوئی۔ انھوں نے گلستان سعدی کا انگریزی ترجمہ کیا۔ اسی طرح انھوں نے اردو قواعد، اردو اور روایتی ہندی لغت پر بھی کام کیا۔

## خاندان
جان تھامسن، رابرٹ پلیٹس کے دوسرے فرزند تھے۔ والد کی بے وقت موت سے ان کی ماں اور وسیع خاندان کو مالی مشکلات پیش آئے تھے۔

## برطانوی ہند میں قیام
جان تھامسن کو برطانیہ کے بیڈفورڈ اسکول میں شریک کیا گیا۔ تاہم وہ بیس سے کچھ سال اوپر تھے جب وہ برطانوی ہند ہی میں لوٹ آئے۔ وہ بنارس کالج میں ریاضی کے استاد کے طور پر 1858ء سے 1859ء کے بیچ پڑھاتے رہے۔ اس کے بعد وہ مدھیہ پردیش کے سوگڑھ اسکول کے صدرمدرس بنائے گئے تھے۔ 1861ء میں وہ پھر بنارس کالچ کے ہیڈماسٹر اور ریاضی کے پروفیسر کے طور پر لوٹے۔ وہ 1864ء سے 1868ء تک شمال مشرقی صوبوں میں سیکنڈ سرکل کے اسسٹنٹ انسپکٹر آف اسکولز بنے رہے۔ پھر اسی علاقے کا انھیں برسرعہدہ انسپکٹر بنا دیا گیا۔ وہ 17 مارچ 1872ء کو خراب صحت کی وجہ سے وظیفے پر سبکدوش ہوئے تھے اور اس کے بعد اپنے خاندان کے ساتھ انگلستان چلے گئے۔

## ازواج و اولاد
1874ء میں انگلستان میں دو سال کے قیام کے بعد جان تھامسن کی پہلی بیوی ایلس جین (جن کا شادی سے پہلے خاندانی نام کینیان تھا)، گذر گئی۔ اس شادی سے تین بیٹے اور چار بیٹیاں پیدا ہوئے تھے۔ 4 اکتوبر 1876ء کو جان تھامپسن نے دوسری بار شادی کی۔ دوسری بیوی میری ایلیزبیتھ (جن کا شادی سے پہلے خاندانی نام ڈَن تھا)، جان ہاییس کی بیوہ تھی جو ایک معمار اور کمپیوٹر (surveyor) تھے اور شادی سے ایک لڑکا پیدا ہوا تھا۔

## انگلستان میں ابتدائی سرگرمیاں
جان تھامسن ایلنگ (Ealing) میں مقیم ہوئے۔ وہ اپنا وقت ہندی، اردو اور فارسی پڑھانے کے ساتھ علمی تحقیق بھی کرتے تھے۔ 1870ء میں انھوں نے *گرامر آف ہندوستانی آر اردو لینگویج* (Grammar of the Hindustani or Urdu Language) چھپوایا۔ وہ 1 فروری 1881ء کو بلیول کالج (Balliol College) سے فارغ التحصیل ہوئے جب انھیں ایم اے کی سند ملی۔ یہ سند ایک اعلامیہ کے ذریعے انھیں 19 مارچ 1901ء کو عطا کی گئی تھی۔

## ادبی تخلیقات
تصغیر|بوستان سعدی کا سرورق
جان تھامسن نے گلستان سعدی کا ترجمہ کیا تھا۔ اس کے دو ایڈیشن 1871ء اور 1873ء میں شائع ہوئے۔ اس میں فارسی متن کے الفاظ کو حروف تہجی کے اعتبار ترتیب دیے گئے تھے اور انگریزی میں تشریحات اور تلفظ فراہم کیے گئے تھے۔ اس کے بعد ایلیکزینڈر روجرس کی شرکت کے ساتھ انھوں نے سعدی کے بوستان کا ترجمہ 1891ء میں کیا تھا۔ ناشر نے فوٹو لیتھوگرافی کے ذریعے ایک ایسا مسودہ چھاپا جو 1871ء اور 1872ء کے ہندوستان کے ایک پیشہ ورانہ خطاط کا تیار کردہ تھا۔ جان تھامپسن نے اردو اور روایتی ہندی کی ایک لغت 1884ء میں چھپوائی جس میں 50,000 الفاظ شامل تھے۔ اس میں ہر لفظ نستعلیق، دیوناگری اور رومن رسم الخط میں چھپا تھا، جس کے بعد نحوی تشریح اور انگریزی متبادل دیے گئے تھے۔ وہ فارسی قواعد پر بھی کام کیے تھے، مگر ان کی زندگی میں صرف پہلا حصہ چھپا۔ 12 ستمبر 1904ء کو جان تھامپسن کی اجانک موت کے بعد ان کے دوست جارج ایس اے رینکنگ (1854ء-1934ء) نے پہلا حصے کی نظرثانی کا کام کیا اور دوسرے حصے یعنی زبان کی ترتیب پر کام کیا۔

## انتقال
جیساکہ اوپر کے قطعے میں مذکور ہے، 12 ستمبر 1904ء کو جان تھامپسن پلاٹس کا انتقال ہو گیا۔ 26 ستمبر 1904ء کو جان تھامپسن کو وولورکوٹ قبرستان میں دفیایا گیا جو آکسفورڈ کے قریب ہے۔

## حوالہ جات

زمرہ:1830ء کی پیدائشیں
زمرہ:1904ء کی وفیات
زمرہ:بالیول کالج، اوکسفرڈ کے فضلا
زمرہ:فارسی مترجمین
زمرہ:لغت نگار
زمرہ:اوکسفرڈ انگریزی لغت کے معاونین
خلیل الرحمان داؤدی

** خلیل الرحمان داؤدی** (پیدائش: 2 مارچ، 1923ء - وفات: 26 جنوری، 2002ء) پاکستان سے تعلق رکھنے والے عربی، اردو اور فارسی زبان کے نامور محقق، نقاد اور ماہرِ مخطوطات تھے۔

## حالات زندگی
خلیل الرحمان داؤدی 2 مارچ،1923ء کو لاوڑ، میرٹھ، برطانوی ہندوستان میں پیدا ہوئے۔ انھوں نے اردو کی متعدد کلاسیکی کتب مرتب کیں اور ان کے متن کی تدوین کی۔ ان کی مرتبہ کتابوں میں **مذہب عشق، دیوانِ درد، قواعد زبان اردو، نورتن، بہارِ دانش، سروش سخن، یاگارِ غالب، تذکرہ گلستانِ سخن (جلد اول، دوم)، اردو کی قدیم منظوم داستانیں، مجموعہ نثرِ غالب (اُردو)** اور **کلیات انشا**کے نام سرِ فہرست ہیں۔

## تصانیف

* سروش سخن
* نورتن
* یادگار غالب
* دیوان درد
* قصہ اگرگل
* مجموعہ نثرِ غالب (اُردو)
* مذہب عشق
* تذکرہ گلستانِ سخن (جلد اول، دوم)
* اردو کی قدیم منظوم داستانیں
* قواعد زبان اردو
* بہارِ دانش
* کلیات انشا

## وفات
خلیل الرحمان داؤدی 26 جنوری، 2002ء کو لاہور، پاکستان میں وفات پا گئے۔ وہ لاہور میں قبرستان تکیہ معصوم شاہ سمن آباد میں سپردِ خاک ہوئے۔

## حوالہ جات

زمرہ:1923ء کی پیدائشیں
زمرہ:2002ء کی وفیات
زمرہ:اردو ادبی ناقد
زمرہ:اردو تنقید نگار
زمرہ:اردو محققین
زمرہ:پاکستانی ادبی نقاد
زمرہ:پاکستانی اردو مصنفین
زمرہ:پاکستانی محققین
زمرہ:پاکستانی مسلم شخصیات
زمرہ:لاہور کے مصنفین
محسن علی (ٹی وی پروڈیوسر)

**سید محسن علی** (پیدائش: 1941ء - وفات: 23 مئی، 2003ء) پاکستان ٹیلی وژن کے ممتاز پروڈیوسر تھے جنھوں نے *[[شہزوری (ڈراما)|شہزوری]]*، *[[انکل عرفی (ڈراما)|انکل عرفی]]* اور*[[جناح سے قائد (ڈراما)|جناح سے قائد]]* جیسے مشہور و معروف ڈراموں کی پیشکش و ہدایات دیں۔

## حالات زندگی
محسن علی 1941ء کے لگ بھگ پیدا ہوئے۔ انھوں نے 1967ء میں پاکستان ٹیلی وژن سے وابستگی اختیار کی۔ ان کے مشہور ٹیلی وژن ڈراموں میں *شہ زوری*، *کرن کہانی*، *انکل عرفی*، *تعبیر*، *شاہین* اور *جناح سے قائد* کے نام سرفہرست ہیں۔

## اعزازات
حکومت پاکستان نے ان کی فنی خدمات کے اعتراف کے طور پر انھیں 14 اگست 1996ء کو صدارتی تمغا برائے حسن کارکردگی کا اعزاز اور پاکستان ٹیلی وژن کی طرف سے لائف ٹائم اچیومنٹ ایوارڈ سے بھی نوازا گیا۔

## مشہور ڈرامے
* شاہین
* جناح سے قائد
* شہزوری
* انکل عرفی
* تعبیر
* کرن کہانی

## وفات
سید محسن علی 23 مئی، 2003ء کو کراچی، پاکستان میں وفات پاگئے۔ وہ کراچی میں گلشن اقبال کے قبرستان میں آسودۂ خاک ہیں۔

## حوالہ جات

زمرہ:1941ء کی پیدائشیں
زمرہ:2003ء کی وفیات
زمرہ:پاکستانی مسلم شخصیات
زمرہ:کراچی کی شخصیات
زمرہ:تمغائے حسن کارکردگی وصول کنندگان
جوثق محل

## تعمیر و بنیاد
221ہجری میں عباسی خلیفہ المعتصم باللہ نے عباسی سامرا کو اپنا دار الخلافہ قرار دیا تو جوثق محل کی تعمیر کا آغاز اِسی سال ہو گیا۔ عباسی خلیفہ المعتصم باللہ نے سامرا کو 221ہجری مطابق 836ء میں دار الخلافہ قرار دیا۔ جب وہ یہاں منتقل ہو گیا تو اِس کے مرکز میں دریائے دجلہ کے بالکل ساتھ قصر خلیفہ یعنی جوثق محل تعمیر کیا گیا۔ جو بہت جلدی میں تعمیر ہوا۔ دنیا کے قدیمی شاہی محلات میں سے ایک جوثق محل بھی ہے جس کے کھنڈر تقریباً کافی بہتر حالت میں موجود ہیں۔

## عباسیوں کا دار الخلافہ
المعتصم باللہ یہاں اقامت اِختیار کرنے والا پہلا عباسی خلیفہ تھا۔ 836ء سے 892ء تک مختلف عباسی خلیفہ یہاں مقیم رہے۔ المعتمد باللہ سامرا میں مقیم آخری عباسی خلیفہ تھا۔ المعتصم باللہ جس کی شخصیت آٹھ کے ہندسے سے بہت متاثر رہی ہے۔ یہاں بھی قابل غور بات ہے کہ اُس سمیت آٹھ عباسی خلیفہ سامرا میں مقیم رہے جبکہ اِس کے بعد المعتضد باللہ نے دوبارہ بغداد کو مرکز خلافت قرار دے کر پایہ تخت بنایا۔ سامرا میں اقامت اِختیار کرنے والے آٹھ عباسی خلیفہ یہ ہیں:

المعتصم باللہ — 836ء تا 842ء

الواثق باللہ — 842ء تا 847ء

المتوکل علی اللہ — 847ء تا 861ء

المنتصر باللہ — 861ء تا 862ء

المستعین باللہ — 862ء تا 866ء

المعتز باللہ — 866ء تا 869ء

المہتدی باللہ — 869ء تا 870ء

المعتمد باللہ — 870ء تا 892ء

## موجودہ محل وقوع
جوثق محل کا موجودہ محل وقوع مختلف شہروں سے یوں ہے کہ :

قدیم سامرا 7۔2 کلومیٹر۔ المتوکلیہ قدیم سامرا 18 کلومیٹر۔ عقر کوف کے آثار قدیمہ 100 کلومیٹر۔ سیلیوکیہ 138 کلومیٹر۔ بابل 192 کلومیٹر۔ کیش کا قدیم شہر 197 کلومیٹر۔ نمرود 215 کلومیٹر۔ ازادی 248 کلومیٹر۔ نینوی 248 کلومیٹر۔ جبل بیضاء 419 کلومیٹر۔